ફરીથી બીજી વખત એમ કરવામાં આવ્યું, તો ફરીથી પહેલાની જેમજ બન્યું. તો લોકો ભાગી ગયા, અને મારા દાદા ગમગીન હાલતમાં શયનગૃહમાં ચાલ્યા ગયા, અને પરદા પડી થયા. તે રાત્રે મેં સ્વપ્નમાં જોયું કે, હઝરત ઇસા(અ.સ.) અને હઝરત શમઉન(અ.સ.) (તેઓના વસી) અને તેઓના ફરઝંદોમાંથી કેટલાક હવારીઓ મારા દાદા કૈસરના મહેલમાં ભેગા થયા છે, અને તખ્તની જગ્યાએ નૂરનું મિમ્બર હાજર છે. જેમાંથી નૂર ચમકી રહ્યું છે. થોડીકવાર થઇ ન હતી કે મોહંમદ(સ.અ.વ.) અને તેઓના જમાઇ અને જાનશીન અને તેઓના કેટલાક ફરઝંદો કીલ્લામાં તશ્રીફ લાવ્યા. હઝરત ઇસા(અ.સ.) તેઓને સત્કારવા માટે આગળ વધ્યા, અને હઝરત મોહંમદ(સ.અ.વ.)થી ગળે મળ્યા, અને હઝરત(સ.અ.વ.)એ ફરમાવ્યું :